CELEX: 52005PC0367
Language: el
Date: 2005-08-09
Title: Πρόταση απόφασης του Συμβουλίου για την κατάργηση της απόφασης 2001/131/ΕΚ σχετικά με τον τερματισμό της διαδικασίας διαβουλεύσεων με την Αϊτή στο πλαίσιο του άρθρου 96 της συμφωνίας εταιρικής σχέσης ΑΚΕ-ΕΚ

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                               Βρυξέλλες, 09.08.2005
                                               COM(2005) 367 τελικό
                                      Πρόταση
                        ΑΠΟΦΑΣΗΣ ΤΟΥ ΣΥΜΒΟΥΛΙΟΥ
     για την κατάργηση της απόφασης 2001/131/ΕΚ σχετικά µε τον τερµατισµό της
   διαδικασίας διαβουλεύσεων µε την Αϊτή στο πλαίσιο του άρθρου 96 της συµφωνίας
                             εταιρικής σχέσης ΑΚΕ-ΕΚ
                           (υποβληθείσα από την Επιτροπή)
EL                                                                               EL
 ---pagebreak---                                    ΑΙΤΙΟΛΟΓΙΚΗ ΕΚΘΕΣΗ
   Οι αποφάσεις του άρθρου 96
   Μετά τις νοθευµένες εκλογές του 2000 και θεωρώντας ότι, λαµβανοµένης υπόψη της
   κατάστασης στην Αϊτή, δεν γίνονταν σεβαστές οι δηµοκρατικές αρχές της συµφωνίας του
   Κοτονού, το Συµβούλιο της Ευρωπαϊκής Ένωσης αποφάσισε, στις 29 Ιανουαρίου 2001,
   σύµφωνα µε το άρθρο 96 παράγραφος 2 στοιχείο γ) της συµφωνίας του Κοτονού, να θεσπίσει
   κατάλληλα µέτρα για τη µερική αναστολή της βοήθειας προς την Αϊτή (αναστολή των
   άµεσων δηµοσιονοµικών ενισχύσεων στην κυβέρνηση της Αϊτής), τη µη κοινοποίηση της
   διάθεσης κονδυλίων στο πλαίσιο του 9ου ΕΤΑ (239 εκατ. ευρώ) και τον
   επαναπροσανατολισµό του υπολοίπου του 8ου ΕΤΑ (84,4 εκατ. ευρώ) σε έργα µε άµεσο
   όφελος για τον πληθυσµό της Αϊτής. Για την εξοµάλυνση των σχέσεών της µε την Αϊτή, η ΕΕ
   έθεσε ως προϋπόθεση να τηρηθούν οι όροι και να εφαρµοστούν τα µέτρα που προβλέπονται
   στο ψήφισµα 822 του ΟΑΚ σχετικά µε τη διεξαγωγή ελεύθερων και αδιάβλητων εκλογών.
   Η απόφαση του 2001 επανεξετάστηκε και παρατάθηκε στην πράξη µε την απόφαση
   2002/131/ΕΚ της 21ης Ιανουαρίου 2002, την απόφαση 2003/53/ΕΚ της 10ης Ιανουαρίου
   2003 και την απόφαση 2003/916/ΕΚ της 22ας ∆εκεµβρίου 2003.
   Το 2004, η πολιτική κατάσταση άλλαξε θεαµατικά στην Αϊτή µε την αναχώρηση του τότε
   προέδρου Aristide. Οι ταχείες πολιτικές εξελίξεις (οι σηµαντικότερες των οποίων
   παρουσιάζονται συνοπτικά στη συνέχεια) κατέστησαν αναγκαία την ουσιαστική επανεξέταση
   της κατάστασης και, στις 24 Σεπτεµβρίου 2004, θεσπίστηκε η απόφαση 2004/681/ΕΚ για την
   τροποποίηση της απόφασης 2001/131/ΕΚ. Ισχύει έως τις 31 ∆εκεµβρίου 2005, αλλά
   απαιτείται επανεξέταση εντός έξι µηνών. Πράγµατι, εν λόγω απόφαση ήρε όλα τα
   προηγούµενα µέτρα (αποδεσµεύοντας 95,6 εκατ. ευρώ), µε µοναδική εξαίρεση την υπογραφή
   του εθνικού ενδεικτικού προγράµµατος (ΕΕΠ) στο πλαίσιο του 9ου ΕΤΑ (72 εκατ. ευρώ), η
   οποία προβλεπόταν να πραγµατοποιηθεί µετά τη διεξαγωγή εθνικών εκλογών σύµφωνα µε το
   ψήφισµα 822 του ΟΑΚ και εφόσον αυτές γίνονταν αποδεκτές ως ελεύθερες και αδιάβλητες
   από τους αρµόδιους φορείς της Αϊτής και τη διεθνή κοινότητα.
   Θεωρείται σήµερα ότι η πρόοδος που σηµειώθηκε κατά την περίοδο µετάβασης για την
   ανάδειξη δηµοκρατικά εκλεγµένης κυβέρνησης, η οποία ξεκίνησε µε το διορισµό προσωρινής
   κυβέρνησης το 2004 και θα οδηγήσει σε δηµοτικές, βουλευτικές και προεδρικές εκλογές το
   φθινόπωρο του 2005, δικαιολογεί την επανεξέταση της τρέχουσας κατάστασης και την άρση
   των εναποµένοντων µέτρων που παρατίθενται παρακάτω, γεγονός το οποίο θα προσφέρει
   συγκεκριµένη στήριξη στην προσωρινή κυβέρνηση κατά τη δύσκολη αυτή περίοδο και θα
   την ενθαρρύνει να τηρήσει την εκλογική διαδικασία.
   Ιστορικό
   Στις αρχές του 2004, µια παρατεταµένη περίοδος βίας και αιµατοχυσίας οδήγησε στην
   αναχώρηση του προέδρου Aristide στις 29 Φεβρουαρίου 2004. Ο πρόεδρος του Ανώτατου
   ∆ικαστηρίου της Αϊτής, κ. Boniface Alexandre, ορκίστηκε προσωρινός πρόεδρος και, στις 17
   Μαρτίου 2004, ορκίστηκε µια προσωρινή κυβέρνηση, µε επικεφαλής τον κ. Gérard Latortue.
   Η προσωρινή κυβέρνηση δεσµεύθηκε να διεξαχθούν ελεύθερες και αδιάβλητες εκλογές εντός
   18 µηνών. Το σηµερινό σχέδιο προβλέπει τη διεξαγωγή εκλογών το φθινόπωρο του 2005:
   δηµοτικές εκλογές στις 9 Οκτωβρίου 2005, εν συνεχεία νοµοθετικές (βουλευτικές) εκλογές
   και, τέλος, προεδρικές εκλογές, σε δύο γύρους, στις 13 Νοεµβρίου και 18 ∆εκεµβρίου 2005,
   ούτως ώστε να µπορέσει ο εκλεγµένος πρόεδρος να αναλάβει τα καθήκοντά του στις 7
EL                                              2                                           EL
 ---pagebreak---    Φεβρουαρίου 2006. Η προσωρινή κυβέρνηση της Αϊτής δεσµεύθηκε να δώσει µεγαλύτερη
   προτεραιότητα στην αποκατάσταση κλίµατος ασφάλειας και εµπιστοσύνης στη χώρα, που
   θεωρείται απαραίτητη για τον εκδηµοκρατισµό της χώρας.
   Οι αποφάσεις των Ηνωµένων Εθνών της 29ης Φεβρουαρίου 2004 και της 30ής Απριλίου
   2004 ενέκριναν αντίστοιχα τη δηµιουργία πολυεθνικής προσωρινής δύναµης και, στη
   συνέχεια, από την 1η Ιουνίου, δύναµης σταθεροποίησης (MINUSTAH) υπό την ηγεσία της
   Βραζιλίας, που θα συµβάλει στη σταθεροποίηση της κατάστασης όσον αφορά την ασφάλεια
   και θα στηρίξει την προσωρινή κυβέρνηση στη διαδικασία εκδηµοκρατισµού. Η εντολή της
   MINUSTAH παρατάθηκε έως το τέλος Ιουνίου του 2005 εν αναµονή των συζητήσεων στο
   Συµβούλιο Ασφαλείας σχετικά µε µεγαλύτερη παράταση, πιθανώς για περίοδο 12 µηνών.
   Έπειτα από άτυπες διαβουλεύσεις που πραγµατοποιήθηκαν το Μάιο του 2004, κατόπιν
   αιτήµατος του Συµβουλίου, ο πρωθυπουργός κ. Latortue απηύθυνε επιστολή στον τότε
   Επίτροπο για θέµατα ανάπτυξης, κ. P. Nielson, στην οποία υπογράµµιζε τις δεσµεύσεις της
   κυβέρνησής του για τη µεταβατική περίοδο σε διάφορους τοµείς. Τον Απρίλιο του 2005, η
   Επιτροπή υπέβαλε στην οµάδα ΑΚΕ του Συµβουλίου έκθεση σύµφωνα µε τις απαιτήσεις της
   απόφασης για επανεξέταση εντός έξι µηνών. Η έκθεση εκπονήθηκε σε συνεργασία µε τις
   πρεσβείες των κρατών µελών της ΕΕ στο Port au Prince και παρουσιάζει την κατάσταση
   όσον αφορά τις εν λόγω δεσµεύσεις. Το Μάρτιο του 2005, ο Επίτροπος κ. L. Michel µετέβη
   στην Αϊτή, όπου προέβη σε εκτενείς διαβουλεύσεις για την επιτόπια αξιολόγηση της
   κατάστασης. Τον Απρίλιο του 2005, το Συµβούλιο Ασφαλείας των Ηνωµένων Εθνών έστειλε
   αποστολή στην Αϊτή και, το Μάιο του 2005, ο Γενικός Γραµµατέας των Ηνωµένων Εθνών
   υπέβαλε έκθεση σχετικά µε την αποστολή σταθεροποίησης των Ηνωµένων Εθνών στην Αϊτή.
   Όλες οι παραπάνω εκθέσεις παρουσιάζουν σχετικά παρόµοια εικόνα της κατάστασης
   στην Αϊτή.
   Σηµερινή κατάσταση
   Στον πολιτικό τοµέα, η διαδικασία εθνικού διαλόγου και συµφιλίωσης ξεκίνησε στις 7
   Απριλίου. Ο ελλιπής χαρακτήρας του διαλόγου παραµένει σχετικά ανησυχητικός, δεδοµένου
   ότι το κόµµα του πρώην προέδρου Aristide εξακολουθεί να αρνείται να συµµετάσχει, παρά
   τις προσπάθειες που φέρεται ότι καταβάλλει ο πρόεδρος για να πείσει τους Lavalas να
   λάβουν µέρος στο διάλογο. ∆ιάφορα µικρά πολιτικά κόµµατα συνενώνονται σταδιακά σε
   µεγαλύτερες πολιτικές οντότητες εν όψει των προσεχών εκλογών.
   Σύµφωνα µε τις ληφθείσες πληροφορίες, σηµειώνεται πρόοδος όσον αφορά το
   προαναφερόµενο εκλογικό χρονοδιάγραµµα. Οι εκλογές εµπίπτουν στην άµεση
   αρµοδιότητα του προσωρινού εκλογικού συµβουλίου (Conseil Electoral Provisoire – CEP),
   το οποίο στηρίζεται σθεναρά από την MINUSTAH. Το Πρόγραµµα Ανάπτυξης των
   Ηνωµένων Εθνών (UNDP) και ο ΟΑΚ συντονίζουν τη βοήθεια για τη διοργάνωση των
   εκλογών· ο δεύτερος από τους δύο αυτούς οργανισµούς ασχολείται ειδικότερα µε την
   εγγραφή των ψηφοφόρων. Ο συνολικός προϋπολογισµός για τις εκλογές ανέρχεται σήµερα
   σε 62 εκατ. δολάρια ΗΠΑ και θα χρηµατοδοτηθεί από τους χορηγούς βοήθειας. Η ΕΕ
   υποσχέθηκε συνολικό ποσό 18 εκατ. ευρώ. Η Επιτροπή ετοιµάζεται να στείλει αποστολή
   παρατήρησης για τις εκλογές. Η χρηµατοδότηση αυτής της αποστολής παρατήρησης
   προστίθεται στο προαναφερόµενο ποσό των 18 εκατ. ευρώ.
   Η κατάσταση από πλευράς ασφάλειας παραµένει αβέβαιη, ενώ προκαλεί σοβαρή ανησυχία
   η περιοδική αναζωπύρωση της βίας, των σφαγών, των απαγωγών και των ένοπλων ληστειών.
   Η εθνική αστυνοµία της Αϊτής είναι πολύ αδύναµη και δεν είχε το χρόνο να
EL                                             3                                           EL
 ---pagebreak---    αναπροσαρµοστεί µετά από το παρελθόν διαφθοράς της, ώστε να µπορέσει να επηρεάσει
   αισθητά την κατάσταση της ασφάλειας. Κατά συνέπεια, η MINUSTAH παρέχει σηµαντική
   στήριξη και προσπαθεί να διατηρήσει τον έλεγχο. Είναι σαφές ότι η εντολή και οι πόροι της
   MINUSTAH, τόσο οι ανθρώπινοι όσο και οι υλικοί, πρέπει να ενισχυθούν προκειµένου να
   αυξηθεί η αποτελεσµατικότητά της· σχετικές προτάσεις βρίσκονται, επί του παρόντος, υπό
   συζήτηση στο πλαίσιο του Συµβουλίου Ασφαλείας των Ηνωµένων Εθνών.
   Στον τοµέα των ανθρωπίνων δικαιωµάτων έχει σηµειωθεί ορισµένη πρόοδος, δεδοµένου
   ότι οι παραβιάσεις των ανθρωπίνων δικαιωµάτων, που αποτελούσαν µέρος της πολιτικής της
   προηγούµενης κυβέρνησης, ασφαλώς δεν εντάσσονται στο λόγο της προσωρινής
   κυβέρνησης. Εντούτοις, η εξάπλωση των ένοπλων συµµοριών στη χώρα και το πνεύµα
   ασυδοσίας που επικρατεί εξαιτίας της παρουσίας διεφθαρµένων προσώπων στις δυνάµεις
   ασφαλείας καθώς και η σηµαντική αδυναµία του δικαστικού συστήµατος παρακωλύουν τις
   προσπάθειες που καταβάλλονται για να επιτευχθούν αισθητές βελτιώσεις στον τοµέα των
   ανθρωπίνων δικαιωµάτων. Επί του παρόντος, η Ευρωπαϊκή Επιτροπή προετοιµάζει ένα
   πρόγραµµα για την ενίσχυση του συστήµατος της δικαιοσύνης σε συνεργασία µε την CIDA
   (Καναδική υπηρεσία διεθνούς ανάπτυξης), ενώ άλλοι χορηγοί βοήθειας, στους οποίους
   περιλαµβάνονται και τα κράτη µέλη της ΕΕ, δραστηριοποιούνται επίσης προς την
   κατεύθυνση αυτή.
   Ορισµένες σχετικά σποραδικές ακόµη ενέργειες αφοπλισµού των ένοπλων οµάδων, και
   ειδικά των πρώην στρατιωτών, έχουν δροµολογηθεί, κυρίως στην περιοχή Cap Haitien, και
   θα πρέπει να επιταχυνθούν στο πλαίσιο των προσπαθειών που καταβάλλονται για την
   επίτευξη του επιπέδου ασφάλειας που απαιτείται για τη διεξαγωγή εκλογών.
   ∆ιεθνής στήριξη για την Αϊτή
   Η προσωρινή κυβέρνηση έχει τη σθεναρή στήριξη όλων των σηµαντικότερων παραγόντων
   που είναι παρόντες στην Αϊτή, συµπεριλαµβανοµένων των Ηνωµένων Πολιτειών, της
   Γαλλίας, της Ισπανίας και διαφόρων κρατών της Λατινικής Αµερικής και διεθνών
   οργανισµών όπως, µεταξύ άλλων, ο ΟΗΕ, ο ΟΑΚ, η Παγκόσµια Τράπεζα, το ∆ΝΤ και η
   ∆ιαµερικανική Τράπεζα Ανάπτυξης. Βελτιώνονται σταδιακά οι σχέσεις µε την CARICOM, οι
   οποίες παρουσίασαν εντάσεις σχετικά µε τους όρους που αφορούσαν την αναχώρηση του
   προέδρου Aristide.
   Οι διεθνείς χορηγοί βοήθειας και η προσωρινή κυβέρνηση ενέκριναν ένα Πλαίσιο
   Προσωρινής Συνεργασίας (ΠΠΣ), το οποίο αποτέλεσε το βασικό έγγραφο για τη διάσκεψη
   των χορηγών βοήθειας στην Ουάσινγκτον τον Ιούλιο του 2004. Με την ευκαιρία αυτή, οι
   χορηγοί βοήθειας δεσµεύθηκαν να καταβάλουν ποσό 1,2 δις δολαρίων ΗΠΑ, µε µεγαλύτερη
   συνεισφορά εκείνη της Ευρωπαϊκής Ένωσης.
   Το Μάρτιο του 2005 διοργανώθηκε στην Cayenne µια διεθνής διάσκεψη για την Αϊτή, στο
   πλαίσιο της οποίας οι χορηγοί βοήθειας επανέλαβαν την άµεση στήριξή τους, ανανεώνοντας
   τις δεσµεύσεις συνεισφορών που είχαν αναλάβει στην Ουάσινγκτον το 2004 και
   αναλαµβάνοντας τη δέσµευση να επιταχύνουν τις εκταµιεύσεις βοήθειας σε ένδειξη
   αλληλεγγύης προς την Αϊτή και για να επιτραπεί στον αϊτινό πληθυσµό να αποκοµίσει απτά
   οφέλη από τη διαδικασία πολιτικής αλλαγής που είναι σε εξέλιξη.
   Η κυβέρνηση του Καναδά, που ακολουθεί παρόµοια προσέγγιση, διοργανώνει µια διεθνή
   διάσκεψη µε θέµα την Αϊτή στο Μόντρεαλ στις 16-17 Ιουνίου, στο πλαίσιο της οποίας οι
EL                                             4                                             EL
 ---pagebreak---    χορηγοί βοήθειας στην Αϊτή θα συζητήσουν θέµατα σχετικά µε την ασφάλεια και τη
   σταθερότητα, τις εκλογές και την παροχή βοήθειας.
   Οικονοµική ανάκαµψη
   Το ∆ιεθνές Νοµισµατικό Ταµείο προέβη σε θετική εκτίµηση των προσπαθειών που κατέβαλε
   η κυβέρνηση της Αϊτής για την οικονοµική ανάκαµψη. Ενώ η έκθεση αναγνωρίζει ότι η
   ανάκαµψη αποτελεί αργή διαδικασία, δεδοµένων των δύσκολων γενικών συνθηκών που
   επικρατούν στη χώρα, διαπιστώνει ότι οι προσπάθειες της κυβέρνησης είχαν ως αποτέλεσµα
   τη µείωση του πληθωρισµού, τη σταθεροποίηση της συναλλαγµατικής ισοτιµίας και την
   καθαρή αύξηση των διεθνών αποθεµατικών. Σηµειώθηκαν ικανοποιητικά αποτελέσµατα στο
   πλαίσιο ενός προγράµµατος υπό την εποπτεία του προσωπικού του ∆ΝΤ (Staff Monitored
   Programme - SMP) (Απρίλιος-Σεπτέµβριος 2004)· επιτεύχθηκαν σε µεγάλο βαθµό όλοι οι
   ποσοτικοί στόχοι και πραγµατοποιήθηκε αισθητή πρόοδος όσον αφορά τα διαρθρωτικά
   µέτρα1. Στη συνέχεια ακολούθησε άλλη ενέργεια επείγουσας ανάγκης (Emergency post
   conflict assistance - EPCA) (Οκτώβριος 2004 – Σεπτέµβριος 2005), στο πλαίσιο της οποίας
   επιτεύχθηκαν και πάλι οι περισσότεροι ποσοτικοί στόχοι και υλοποιήθηκαν τα διαρθρωτικά
   µέτρα. Η Αϊτή εκκαθάρισε τα καθυστερούµενά της έναντι της Παγκόσµιας Τράπεζας,
   επιτρέποντας µε τον τρόπο αυτό στην Παγκόσµια Τράπεζα να εγκρίνει µια ενέργεια
   προσαρµογής ταχείας εκταµίευσης. Εντούτοις, λόγω των ελλειµµατικών εσόδων και των
   καθυστερήσεων στην υλοποίηση των χρηµατοδοτούµενων από τους χορηγούς δράσεων
   κατέστη αναγκαία η αναθεώρηση του προϋπολογισµού και της ιεράρχησης των δαπανών,
   προκειµένου να παρασχεθεί η µέγιστη δυνατή στήριξη στην οικονοµική ανάκαµψη. Σύµφωνα
   µε την έκθεση δυνάµει του άρθρου IV, το ∆ΝΤ προβλέπει, για το 2005/2006, αύξηση του
   πραγµατικού ΑΕγχΠ κατά 3% και πληθωρισµό ύψους 10%. Στη συνέχεια, η πρόκληση θα
   συνίσταται στη διατήρηση του ρυθµού ανάπτυξης στο 4% και στη δηµιουργία των
   απαραίτητων κυβερνητικών εσόδων για τη χρηµατοδότηση ουσιώδους βελτίωσης των
   κοινωνικών υπηρεσιών και της θεσµικής ικανότητας του δηµοσίου τοµέα. «Απαραίτητες
   προϋποθέσεις θα αποτελέσουν η επιτυχία των εκλογών, η εθνική συµφιλίωση και η συνέχιση
   της στήριξης των χορηγών βοήθειας».1
   Πρόταση της Επιτροπής
   Η Επιτροπή εξέτασε την κατάσταση σε πολιτικό επίπεδο και σε επίπεδο των ανθρωπίνων
   δικαιωµάτων, η οποία, αν και εξακολουθεί να µην είναι απόλυτα ικανοποιητική, εξελίσσεται
   αργά. Εντούτοις, λαµβάνοντας υπόψη τις προσπάθειες για την τήρηση των δεσµεύσεων
   σχετικά µε το εκλογικό χρονοδιάγραµµα· τα καλά αποτελέσµατα της κυβέρνησης στη
   διαδικασία οικονοµικής ανάκαµψης, που είναι ουσιώδους σηµασίας για την καταπολέµηση
   της φτώχειας που τροφοδοτεί τη δυσφορία, τη βία και την ανασφάλεια· την ευρεία έκφραση
   στήριξης προς το λαό της Αϊτής και την προσωρινή κυβέρνηση εκ µέρους της διεθνούς
   κοινότητας· τις µη αµελητέες προθεσµίες που απαιτούνται για την κατάρτιση προγραµµάτων
   αναπτυξιακής βοήθειας και την πραγµατική εκταµίευση της βοήθειας, η Επιτροπή πρότεινε
   να αρθεί το εναποµένον µέτρο δυνάµει του άρθρου 96 όσον αφορά την αποδέσµευση των 72
   εκατ. ευρώ του 9ου ΕΤΑ.
   Η Επιτροπή προτείνει η επιστολή προς τον πρωθυπουργό της Αϊτής, µε την οποία
   αναγγέλλεται η άρση των µέτρων, να υπογραµµίζει τη σηµασία που αποδίδει η ΕΕ στη
   δηµοκρατία, στο κράτος δικαίου, στη χρήστη διακυβέρνηση και στα ανθρώπινα δικαιώµατα
   1
           Έκθεση των υπηρεσιών του ∆ΝΤ σχετικά µε τις διαβουλεύσεις του 2005 δυνάµει του άρθρου IV.
EL                                                   5                                               EL
 ---pagebreak---    και να καλεί την κυβέρνηση της Αϊτής να εξακολουθήσει να καταβάλλει προσπάθειες για την
   υλοποίηση των δεσµεύσεων που ανέλαβε έναντι της ΕΕ και του λαού της Αϊτής.
   Η Ένωση θα συνεχίσει να παρακολουθεί εκ του σύνεγγυς τις εξελίξεις στην Αϊτή, µέσω της
   συνέχισης και της ενίσχυσης του πολιτικού διαλόγου, στο πλαίσιο της συµφωνίας του
   Κοτονού, τόσο µε την προσωρινή κυβέρνηση όσο και µε τη νέα κυβέρνηση που θα
   αναδειχθεί από τις προσεχείς εκλογές.
EL                                            6                                            EL
 ---pagebreak---                                                  Πρόταση
                                 ΑΠΟΦΑΣΗΣ ΤΟΥ ΣΥΜΒΟΥΛΙΟΥ
        για την κατάργηση της απόφασης 2001/131/ΕΚ σχετικά µε τον τερµατισµό της
      διαδικασίας διαβουλεύσεων µε την Αϊτή στο πλαίσιο του άρθρου 96 της συµφωνίας
                                        εταιρικής σχέσης ΑΚΕ-ΕΚ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τη συµφωνία εταιρικής σχέσης ΑΚΕ-ΕΚ2, που τέθηκε σε ισχύ την 1η Απριλίου 2003, και
   ιδίως το άρθρο 96,
   την εσωτερική συµφωνία µεταξύ των αντιπροσώπων των κυβερνήσεων των κρατών µελών,
   συνελθόντων στο πλαίσιο του Συµβουλίου, όσον αφορά τα ληπτέα µέτρα και τις
   ακολουθητέες διαδικασίες για την εφαρµογή της συµφωνίας εταιρικής σχέσης ΑΚΕ-ΕΚ3, και
   ιδίως το άρθρο 3,
   την πρόταση της Επιτροπής,4
   Εκτιµώντας τα ακόλουθα:
   (1)    Με βάση την απόφαση 2001/131/ΕΚ5, η χορήγηση χρηµατοδοτικής βοήθειας στην
          Αϊτή αναστάλθηκε εν µέρει ως «κατάλληλο µέτρο» σύµφωνα µε το άρθρο 96
          παράγραφος 2 στοιχείο γ) της συµφωνίας εταιρικής σχέσης ΑΚΕ-ΕΚ.
   (2)    Η απόφαση 2004/681/ΕΚ λήγει στις 31 ∆εκεµβρίου 2005 και προβλέπει επανεξέταση
          των µέτρων εντός έξι µηνών.
   (3)    Το Μάρτιο του 2005, µια οµάδα εργασίας αποτελούµενη από την προεδρία της
          Ευρωπαϊκής Ένωσης στην Αϊτή, την Ευρωπαϊκή Επιτροπή και τους εκπροσώπους των
          κρατών µελών στην Αϊτή, συνέταξε έκθεση αξιολόγησης για την πρόοδο σχετικά µε
          τις ειδικές δεσµεύσεις που ανέλαβε η κυβέρνηση της Αϊτής να συµµορφωθεί µε τα
          βασικά στοιχεία του άρθρου 9 της συµφωνίας του Κοτονού, κυρίως όσον αφορά την
          κατάσταση στον τοµέα των ανθρωπίνων δικαιωµάτων, τις δηµοκρατικές αρχές και το
          κράτος δικαίου, µε σκοπό την επιστροφή της χώρας σε απόλυτα συνταγµατικό και
          δηµοκρατικό καθεστώς.
   2
           ΕΕ L 317 της 15.12.2000, σ. 3.
   3
           ΕΕ L 317 της 15.12.2000, σ. 376.
   4
           EE C […] της […], σ. […]
   5
           ΕΕ L 48 της 17.02.2001, σ. 31. Απόφαση που τροποποιήθηκε την τελευταία φορά µε την απόφαση
           2004/681/ΕΚ (ΕΕ L 311 της 08.10.2004, σ. 30).
EL                                                    7                                               EL
 ---pagebreak---    (4)   Η σηµερινή κατάσταση στην Αϊτή είναι πολύ ανησυχητική όσον αφορά την ασφάλεια,
         το σεβασµό των ανθρωπίνων δικαιωµάτων και τη φτώχεια. Η κατάσταση αυτή
         επιβεβαιώθηκε µε την έκθεση της αποστολής του Συµβουλίου Ασφαλείας των
         Ηνωµένων Εθνών τον Απρίλιο του 2005. Ωστόσο, η διεθνής κοινότητα επιβεβαίωσε
         επανειληµµένα τη δέσµευσή της να στηρίξει την προσωρινή κυβέρνηση και το λαό
         της Αϊτής στις προσπάθειές του για τη δηµοκρατία και την οικονοµική και κοινωνική
         ανάπτυξη.
   (5)   Η προσωρινή κυβέρνηση είναι αντάξια της εµπιστοσύνης της Ευρωπαϊκής Ένωσης
         για να διασφαλίσει την πολιτική µετάβαση, ιδίως µε τη διοργάνωση ελεύθερων και
         αδιάβλητων εκλογών µε πλήρη σεβασµό του προβλεπόµενου εκλογικού
         χρονοδιαγράµµατος,
   ΑΠΟΦΑΣΙΖΕΙ:
                                           Άρθρο 1
   Η απόφαση 2001/131/ΕΚ καταργείται.
   Το παράρτηµα αντικαθίσταται από το κείµενο που επισυνάπτεται στο παράρτηµα της
   παρούσας απόφασης.
                                           Άρθρο 2
   Η παρούσα απόφαση δηµοσιεύεται στην Επίσηµη Εφηµερίδα της Ευρωπαϊκής Ένωσης.
                                           Άρθρο 3
   Το Ευρωπαϊκό Κοινοβούλιο ενηµερώνεται πλήρως και αµέσως σχετικά µε την απόφαση
   αυτή.
   Βρυξέλλες,
                                            Για το Συµβούλιο
                                            Ο Πρόεδρος
EL                                            8                                            EL
 ---pagebreak---                                         ΠΑΡΑΡΤΗΜΑ
                        Επιστολή προς την προσωρινή κυβέρνηση της Αϊτής
   Κύριε Πρωθυπουργέ,
   Η Ευρωπαϊκή Ένωση αποδίδει µεγάλη σηµασία στις διατάξεις του άρθρου 9 της συµφωνίας
   του Κοτονού. Η εταιρική σχέση ΑΚΕ-ΕΚ βασίζεται στο σεβασµό των ανθρωπίνων
   δικαιωµάτων, στις δηµοκρατίες αρχές και στο κράτος δικαίου, που αποτελούν τα θεµελιώδη
   στοιχεία της εν λόγω συµφωνίας και, κατά συνέπεια, τη βάση των σχέσεών µας.
   Στο πλαίσιο αυτό, η Ευρωπαϊκή Ένωση παρακολούθησε στενά την αλλαγή στην Αϊτή, που
   άρχισε µε το διορισµό της νέας προσωρινής κυβέρνησης της Αϊτής, υπό την ηγεσία σας, η
   οποία ορκίστηκε στις 17 Μαρτίου 2004, ύστερα από εκτενή διαδικασία διαβουλεύσεων µε
   βάση το σχέδιο CARICOM/OAΚ.
   Στις 12 Μαΐου 2004, πραγµατοποιήθηκαν στις Βρυξέλλες συζητήσεις µεταξύ υµών και της
   Ευρωπαϊκής Επιτροπής, µε σκοπό την εξέταση του πολιτικού προγράµµατος της προσωρινής
   κυβέρνησης για την αποκατάσταση δηµοκρατικού και συνταγµατικού καθεστώτος. Η
   Ευρωπαϊκή Ένωση έλαβε υπό σηµείωση τις δεσµεύσεις που αναλάβατε, ιδίως όσον αφορά τη
   βελτίωση της κατάστασης των ανθρωπίνων δικαιωµάτων, τη θέσπιση των δηµοκρατικών
   αρχών, συµπεριλαµβανοµένης της διεξαγωγής ελεύθερων και αδιάβλητων εκλογών, του
   κράτους δικαίου και της χρηστής διακυβέρνησης, όπως αναφέρατε στην επιστολή σας της
   25ης Μαΐου 2004 προς την Ευρωπαϊκή Επιτροπή. Οι δεσµεύσεις αυτές, που ισχύουν πάντα,
   θα πρέπει να οδηγήσουν εν καιρώ σε µεγαλύτερη πολιτική σταθερότητα στην Αϊτή.
   Η Ευρωπαϊκή Ένωση παρακολούθησε εκ του σύνεγγυς τις εξελίξεις στην Αϊτή σε όλους τους
   τοµείς και διαδραµάτισε πολύ ενεργό ρόλο στις προσπάθειες της διεθνούς κοινότητας να
   στηρίξει τη χώρα στη φιλόδοξη και δύσκολη πορεία της προς τη δηµοκρατική διακυβέρνηση.
   Πιστεύουµε ακράδαντα στο δικαίωµα του αϊτινού πληθυσµού να ζήσει µια καλύτερη ζωή, σε
   µια ασφαλή και σταθερή Αϊτή, όπου να υπάρχει πλήρης σεβασµός των δηµοκρατικών αρχών,
   των ανθρωπίνων δικαιωµάτων, του κράτους δικαίου και της χρηστής διακυβέρνησης.
   Η Ευρωπαϊκή Ένωση, όπως γνωρίζετε, διαδραµάτισε ηγετικό ρόλο στην εκπόνηση και την
   έγκριση του πλαισίου προσωρινής συνεργασίας και, στη διάσκεψη της Ουάσινγκτον το 2004,
   δεσµεύθηκε να χορηγήσει τη µεγαλύτερη συνεισφορά για την ανάπτυξη της Αϊτής. Έκτοτε,
   έχει σηµειωθεί σηµαντική πρόοδος και οι χρηµατοδοτικές ροές φθάνουν σταδιακά τα
   επιθυµητά επίπεδα, εφόσον αυξήθηκε η ικανότητα απορρόφησης οικονοµικής και τεχνικής
   βοήθειας της χώρας.
   Η Ευρωπαϊκή Ένωση συνεργάστηκε πολύ στενά µε όλους τους κύριους διεθνείς παράγοντες
   και υποστήριξε αµέριστα την αποστολή των Ηνωµένων Εθνών στην Αϊτή, την MINUSTAH,
   και τις σηµαντικές προσπάθειες που καταβάλλει για να βοηθήσει την κυβέρνηση και την
   εθνική αστυνοµία της Αϊτής να εδραιώσουν την ασφάλεια και τη σταθερότητα που είναι
   απαραίτητες, προκειµένου να προετοιµαστεί η χώρα για τις εκλογές του φθινοπώρου 2005
   και για την επιτυχή υλοποίηση βιώσιµων αναπτυξιακών προγραµµάτων.
   Η Ευρωπαϊκή Ένωση αξιολόγησε την πρόοδο που επιτεύχθηκε στον πολιτικό και οικονοµικό
   τοµέα, στηριζόµενη στους δικούς της πόρους και στις εκθέσεις του Συµβουλίου Ασφαλείας
   για την Αϊτή, και αποφάσισε να καταργήσει τα µέτρα που θεσπίστηκαν µε την απόφαση xxx.
   Σύµφωνα µε τα εν λόγω µέτρα, η υπογραφή του εθνικού ενδεικτικού προγράµµατος (ΕΕΠ)
EL                                             9                                          EL
 ---pagebreak---    για την Αϊτή στο πλαίσιο του 9ου ΕΤΑ προβλεπόταν να πραγµατοποιηθεί µετά τις εθνικές
   εκλογές και µε τη νέα δηµοκρατικά εκλεγµένη κυβέρνηση. Σήµερα, έχει αρχίσει ο
   προγραµµατισµός του 9ου ΕΤΑ σε συνεργασία µε την κυβέρνησή σας και το ΕΕΠ θα
   υπογραφεί µόλις ολοκληρωθεί η διαδικασία προγραµµατισµού. Είναι σηµαντικό να
   προχωρήσει ταχέως η εν λόγω διαδικασία, ούτως ώστε οι σχετικές δράσεις προς όφελος του
   λαού της Αϊτής να υλοποιηθούν επίσης ταχέως.
   Είναι ουσιώδες για την επιτυχία της συνεργασίας να διασφαλιστεί µεγαλύτερη ικανότητα
   απορρόφησης της βοήθειας, η οποία σήµερα δεν υπάρχει, µε τη χρηστή διακυβέρνηση και µε
   µέτρα για την ανάπτυξη των ικανοτήτων διαχείρισης της βοήθειας. Οι λεπτοµέρειες
   εφαρµογής θα είναι προσαρµοσµένες στην ικανότητα της χώρας για χρηστή διαχείριση των
   δηµόσιων οικονοµικών.
   Η Ευρωπαϊκή Ένωση θα παρακολουθεί προσεκτικά την εξέλιξη της διαδικασίας
   εκδηµοκρατισµού, ιδίως όσον αφορά την τήρηση των δεσµεύσεων που έχει αναλάβει η
   προσωρινή κυβέρνηση στους τοµείς των ανθρωπίνων δικαιωµάτων, του εθνικού διαλόγου,
   των δηµοκρατικών αρχών και της οικονοµικής διακυβέρνησης, καθώς και τα µέτρα που
   θεσπίζονται για τη διοργάνωση τοπικών, εθνικών και προεδρικών εκλογών. Χαιρετίζουµε την
   παρουσίαση του εκλογικού χρονοδιαγράµµατος, που προβλέπει τη διεξαγωγή τοπικών
   εκλογών τον Οκτώβριο του 2005 και εθνικών και προεδρικών εκλογών σε δύο γύρους το
   Νοέµβριο και το ∆εκέµβριο του 2005, ώστε να είναι σε θέση η νέα κυβέρνηση να αναλάβει
   τα καθήκοντά της το Φεβρουάριο του 2006. Η Ευρωπαϊκή Επιτροπή πιστεύει ακράδαντα ότι
   σε καµία περίπτωση δεν θα πρέπει να αναβληθεί το σηµαντικό αυτό χρονοδιάγραµµα και
   παρέχει στήριξη ύψους 18 εκατ. ευρώ για την εκλογική διαδικασία. Επιπλέον, η Ευρωπαϊκή
   Ένωση εξετάζει το ενδεχόµενο να στείλει αποστολή εκλογικής παρατήρησης.
   Η Ένωση θα εξακολουθήσει να παρακολουθεί εκ του σύνεγγυς τις εξελίξεις στην Αϊτή, µέσω
   της συνέχισης και της ενίσχυσης του πολιτικού διαλόγου, στο πλαίσιο της συµφωνίας του
   Κοτονού, τόσο µε την κυβέρνησή σας όσο και µε τη νέα κυβέρνηση που θα αναδειχθεί από
   τις προσεχείς εκλογές.
   Με εξαιρετική εκτίµηση,
   Βρυξέλλες,
   Για την Επιτροπή
   Για το Συµβούλιο
   Ο Πρόεδρος
EL                                            10                                           EL